נחום פצ'ניק

נחום ספרד (פצ'ניק) (נולד ב-1973) הוא משורר ופסיכותרפיסט ישראלי, ממייסדי כתב העת "משיב הרוח", מייסדה ומנהלה של תנועת "ארץ שלום". פצ'ניק, יליד קריית ארבע, בן לאם ניצולת שואה, נין האדמו"ר מצ'רנוביל-ברעזנה, רבי נחום יהושע הלוי פיצ'ניק, שנרצח בשואה, וצאצא של רבי מנחם נחום מצ'רנוביל. הוריו הם מראשוני המתנחלים בקריית ארבע, ובגיל שש עברה משפחתו להתגורר בבית אל. פצ'ניק הוא בוגר הישיבה התיכונית חיספין ברמת הגולן. לאחר מכן למד בישיבת שבי חברון, ובגיל 20 התגייס לצה"ל. הוא שירת בהתחלה בסיירת מטכ"ל, אך פרש בהמשך. אחרי הצבא למד בישיבת בית אורות וישיבת שיח, והוא רואה את עצמו כתלמידם של הרב שג"ר, הרב ארתור גרין הרב מנחם פרומן, ואוהד אזרחי. משנת 1994 ועד שנת 2000 היה בחבורת המשוררים המייסדים של כתב-העת "משיב הרוח". שיריו פורסמו גם בכתבי העת "חדרים", "הליקון" ו"דימוי" וכן בספר "הנבא בן אדם" (הוצאת ראובן מס, 2006). בשנת 2008 יצא לאור ספר שיריו "סוס האמונה", בהוצאת כתר ספרים ובעריכת המשורר אליעז כהן. הספר זכה במענק ממפעל הפיס. משנת 2009 משמש פצ'ניק כיו"ר תנועת "ארץ שלום", העוסקת בדיאלוג, חיזוק שכנות טובה ושיתוף פעולה חברתי כלכלי ודתי בין מתנחלים לפלסטינים, ומשנת 2011 הוא חבר בקבוצת מחקר סגורה של Google Ideas, שבה כ-150 קרבנות טרור לשעבר ופעילי טרור, שנאה ונאו-נאצים לשעבר עוסקים בקידום שלום עולמי. באוגוסט 2013, ביום שבו הורשע הרב מרדכי אלון בביצוע מעשים מגונים בתלמידו, התפרץ פצ'ניק לשיעורו של הרב אלון אשר סוקר בכלי התקשורת וקרא לו להודות שחטא. פצ'ניק העיד בכתבה ב"ידיעות אחרונות" כי הוא עצמו נפגע מינית בצעירותו, וכי "חשבתי בעבר שזהו, החיים שלי נגמרו. שיש לי עכשיו 60 שנה לחיות במיץ של הזבל. אבל יש ריפוי לטראומה. היום אני מלווה אנשים שנפגעו וזו זכות גדולה.". בריאיון לכאן 11 סיפר כי נפגע מינית על ידי אביו כשהיה בסוף תיכון ובתחילת שירותו בסיירת מטכ"ל, ובעקבות הפגיעה פרש מהיחידה; ודיבר על האפשרות לסלוח ומה שהיא מחוללת בתוכו. באביב שנת 2022 יצא לאור ספרו השני "נמר של קדושה". (הוצאת "שימו לב") הספר המשלב שירים ותורות שכתב ועוסקים בכתיבה מדיטטיבית ופסיכדלית, עיסוק נרחב במיניות אוהבת, שירה פוליטית וטקסטים פוסט-קבליים וניאו חסידיים העוסקים בטנטרה וריפוי מיני. בדצמבר 2022 פרסם בדף הפייסבוק האישי שלו כי זומן להעיד בלהב 433, במסגרת פעולות החקירה בפרשת התקיפות המיניות המיוחסות לרב טאו. פצ'ניק סיפר כי עדותו לא עסקה בתקיפות המיניות לכאורה, אלא בתמיכתו של הרב טאו בתלמידו אשר התעלל באשתו. פצ'ניק גרושואב לשלוש בנות ובן. הוא מתגורר בעמק האלה. בשנים האחרונות עזב פצ'ניק את העולם האורתודוקסי והצטרף לזרם הליברלי-אמוני. וכיום הוא מנהל אורח חיים מסורתי. מדיה וקבצים בנושא נחום פצ'ניק בוויקישיתוף נחום פצ'ניק, ברשת החברתית פייסבוק נחום פצ'ניק, ב"לקסיקון הספרות העברית החדשה" נחום פצ'ניק, ב"לקסיקון הקשרים לספרות ישראלית" יאיר שלג, שירת נחום, באתר הארץ, 13 ביוני 2007 נחום פצ'ניק בתוכנית "חוצה ישראל", ראיון באתר יוטיוב נחום פצ'ניק בתוכנית "שאלה תשובה" בכאן 11 אוגוסט 2022: https://www.youtube.com/watch?v=FqX6PWFSnKI מתוך פרסומים של פצ'ניק מכתב משמיים לנכדי, הרב בצפת, באתר ynet, 10 בדצמבר 2010 עמיחי אליהו, מכתב חוזר משמיים, באתר ynet, 12 בדצמבר 2010 יהודי מומר, באתר ynet, 8 בינואר 2009, שיר יאיר אטינגר, רחוב הנביאים פינת ההוזים, באתר הארץ, 11 ביוני 2008 מאור בוכניק, מהומה בשיעור של אלון: "תגיד חטאתי!", באתר ynet, 7 באוגוסט 2013 נעם ברקן, חשופים: שישה מונולוגים של גברים שהחליטו לשבור את קשר השתיקה ולומר בפנים גלויות: הותקפנו מינית, ידיעות אחרונות, שבעה ימים, 24.06.2016 "לא אתחתן עד שהוא ישב בכלא": הקורבנות של מוטי אלון, סרטון באתר יוטיוב (אורך: 13:37) ביני אשכנזי‏, מטפל רגשי העיד במשטרה בפרשת הרב טאו: "תמך בתלמיד שהתעלל באשתו", באתר וואלה, 9 בדצמבר 2022 פוסט בפייסבוק המספר על גירושיו נחום פצ'ניק בתוכנית "שאלה תשובה" בכאן 11 אוגוסט 2022: